b'\n_START_ARTICLE_\nNadine Heredia\n_START_PARAGRAPH_\nSi Nadine Heredia Alarc\xc3\xb3n de Humala (ipinanganak sa Lima, Peru noong 25 Mayo 1976) ay ang Unang Ginang ng Peru, sapagkat siya ang asawa ng Pangulo ng Republika ng Peru. Mayroon silang tatlong mga anak na lalaki: sina Illary, Nayra at Sam\xc3\xadn. Isa siya samg naging kasamang tagapagtatag ng Partido Nacionalista Peruano.\n_START_SECTION_\nTalambuhay\n_START_PARAGRAPH_\nSi Nadine Heredia de Humala ay nagmula sa isang mag-anak na ayacuchana ng lalawigan ng P\xc3\xa1ucar del Sara Sara. Ang ina ni Ollanta Humala na si Elena Tasso Heredia ay pinsan ng kaniyang manugang na babaeng si Nadine. May mga taong nagsasabi na si Nadine ay tiyahing makalawa ng kaniyang asawang si Ollanta Humala._NEWLINE_Nagtapos ng pag-aaral na pangsekundarya si Heredia mula sa Kolehiyo ng Mar\xc3\xada de las Mercedes; pagkatapos ay nag-aral siya sa Pamantasan ng Lima upang kuhanin ang kursong Agham ng Komunikasyon. at pagkaraan ay nakamit niya ang kaniyang pagka-Master sa Sosyolohiya._NEWLINE_Noong 1996, nakilala ni Nadine si Ollanta Humala noong ang huli ay isang opisyal ng hukbo. Pagkalipas ng tatlong mga taon, nagpakasal ang dalawa ang nagkaroon sila ng tatlong mga anak na lalaki._NEWLINE_Si Heredia ay isang tagapagtatag na kasapi ng Partido Nacionalista Peruano (Gana Per\xc3\xba), kung saan si Ollanta Humala na kaniyang asawa ay naging pangulo ng partido at, sa dalawang pagkakataon, ay naging kandidato para sa pagkapangulo ng Peru.'